জিয়াউর রহমান শেখ হাসিনাকে দেশে আসতে বাধা দিয়েছে: শোভন | ক্যাম্পাস | দেশ রূপান্তর
জিয়াউর রহমান শেখ হাসিনাকে দেশে আসতে বাধা দিয়েছে: শোভন
ঢাবি প্রতিনিধি | ১৭ মে, ২০১৯ ১৭:০০
জিয়াউর রহমান শেখ হাসিনাকে দেশে আসতে বাধা দিয়েছে বলে মন্তব্য করেছেন ছাত্রলীগ সভাপতি মো. রেজওয়ানুল হক চৌধুরী শোভন।
আওয়ামী লীগের সভাপতি ও প্রধানমন্ত্রী শেখ হাসিনার ৩৬ তম স্বদেশ প্রত্যাবর্তন দিবস উপলক্ষে কেন্দ্রীয় শহীদ মিনারে বাংলাদেশ ছাত্রলীগ কর্তৃক আয়োজিত এক ছাত্র সমাবেশে সভাপতির বক্তব্যে শোভন এ কথা বলেন।
ছাত্রলীগ সভাপতি শোভন বলেন, সেনা শাসক জিয়াউর রহমান শেখ হাসিনাকে দেশে আসতে দেয়নি। পথে পথে তাকে বাধা দিয়েছে। পরে তিনি নিজের জীবনের ঝুঁকি নিয়ে এদেশে এসেছেন।
তিনি বলেন, বঙ্গবন্ধু যেমন তার জীবন দিয়ে গেছেন বাংলাদেশের মানুষের জন্য তেমনি তার যোগ্য কন্যা শেখ হাসিনাও এ দেশের মানুষের জন্য তার নিজের জীবন দিয়ে যাচ্ছে। তিনি এদেশের মানুষকে আত্মমর্যাদা দিয়েছেন। এদেশের মানুষকে ভাত ও ভোটের অধিকার প্রতিষ্ঠা করেছেন।
বাংলাদেশ ছাত্রলীগের সাধারণ সম্পাদক গোলাম রাব্বানী বলেন, ছাত্রলীগ হচ্ছে শেখ হাসিনার ভ্যানগার্ড। ছাত্রলীগ থাকতে শেখ হাসিনার বিন্দুমাত্র ক্ষতি হতে দেব না। আমাদের গায়ের শেষ রক্তবিন্দু দিয়ে হলেও শেখ হাসিনার মান রক্ষা করব।
এতে আরও বক্তব্য রাখেন ঢাকা বিশ্ববিদ্যালয় ছাত্রলীগের সভাপতি সঞ্জিত চন্দ্র দাস, সাধারণ সম্পাদক সাদ্দাম হোসেন, ঢাকা মহানগর উত্তর ছাত্রলীগের সভাপতি ইব্রাহিম খলিল, সাধারণ সম্পাদক সাইদুর রহমান হৃদয়, ঢাকা মহানগর দক্ষিণ ছাত্রলীগের সভাপতি মেহেদী হাসান, সাধারণ সম্পাদক জোবায়ের আহমেদ।
ছাত্রসমাবেশে ঢাকা বিশ্ববিদ্যালয়, ঢাকা মহানগর উত্তর, ঢাকা মহানগর দক্ষিণসহ বিভিন্ন কলেজ ইউনিটের ছাত্রলীগের নেতাকর্মীরা উপস্থিত ছিলেন।
উল্লেখ্য, ১৯৮১ সালের ১৭ মে রবিবার বঙ্গবন্ধু শেখ মুজিবুর রহমানের কন্যা, বর্তমান বাংলাদেশের প্রধানমন্ত্রী শেখ হাসিনা দেশে ফেরেন। তার দেশে ফেরার এই দিনটিকে প্রতিবছর আওয়ামী লীগ ও তার অঙ্গসংগঠনের নেতা কর্মীরা শেখ হাসিনার স্বদেশ প্রত্যাবর্তন দিবস হিসেবে অত্যন্ত গুরুত্বপূর্ণভাবে পালন করে।
পুরো মেস ভাড়া না দেয়ায় শিক্ষার্থীর রুমে বিশ্ববিদ্যালয় শিক্ষকের তালা!
৬৭ শতাংশ মেস ভাড়া পরিশোধ করতে হবে শিক্ষার্থীদের
শিক্ষার্থীর বিরুদ্ধে করা মামলা প্রত্যাহারের আবেদন শাবিপ্রবি কর্তৃপক্ষের